|  |  |  |
| --- | --- | --- |
| **Tantárgy neve: Városunk kulturális öröksége** | **Kódja:** NBP\_M1938K2 | **Kreditszáma: 2** |
| A tanóra típusa (ea.**/**szem./gyak./konz.) és száma: **előadás** |
| Az értékelés módja (kollokvium/gyakorlati jegy/egyéb): kollokvium |
| A tantárgy tantervi helye (hányadik félév): 1., 2. |
| Meghirdetés gyakorisága: minden félévben |
| Oktatás nyelv (ha nem magyar): |
| Előtanulmányi feltételek *(ha vannak)*: - |
| **Tantárgyleírás** |
| **Oktatási cél:** Az Eszterházy Károly Főiskolán alapképzésüket megkezdő hallgatók egyáltalán nem vagy csak részben ismerik Eger kulturális örökségét. Az évszázadok során olyan jelentős épített, tárgyi és szellemi örökség koncentrálódott a városban, melyek alapján Magyarország meghatározó szellemi központjainak sorába tartozik. A tantárgy célja, hogy a főiskola valamennyi hallgatója számára ismereti alapokat adjon, ezzel értő módon tegye elérhetővé ezt az örökséget. A tanulmányok során a hallgatók az elsajátított magas szintű szakmai ismereteken túl lássák meg azt az értéket, melyet az alma mater több évszázados oktatási és kulturális hagyományai képviselnek. A magyar kultúra szerves részeként, összefüggéseiben bemutatott egri örökség segítséget nyújt ahhoz, hogy a hallgatók az itt töltött éveiket egri diákként élhessék meg, melynek szellemisége elkísérheti őket a diploma megszerzése után is (identitásképzés).**Kialakítandó / fejlesztendő kompetenciák:****Ismeretek:*** Ismeri Eger kulturális örökségének főbb területeit, az épített, a tárgyi és a szellemi örökség jelentőségét.
* Átlátja a város művelődéstörténete sokszínűségének okait, hazai és egyetemes összefüggéseit.
* Tájékozott az egri vár, az egyházi örökség, a közgyűjtemények, az oktatás, a Líceum, a tudományok, az irodalom, a polgári kultúra, a nemzetiségek, néprajzi csoportok, a szőlőtermesztés, a borászat és a gyógyvíz kultúrtörténeti jelentőségéről az egyes korszakokban.

**Képességek:*** Képes átlátni Eger kulturális örökségének kapcsolatát más hazai örökséggel, tudományokkal, tantárgyakkal és műveltségterületekkel.
* Képes értelmezni a különböző tudásterületek közötti összefüggéseket és egymásra hatásukat.
* Képes felismerni az egri örökség történeti összefüggéseit és napjaink műveltségére gyakorolt hatását.
* Képes ismereteit rendszerezve felismerni a kulturális örökség jelentőségét.
* Képes megítélni Eger kulturális örökségének változó szerepét a művelődéstörténet korszakaiban.

**Attitűdök/nézetek:*** Tudatos értékközvetítést vállal az egri és a nemzeti kulturális értékek átörökítése iránt.
* Világnézeti és politikai elfogulatlanság, tolerancia jellemzi.
* Törekszik a nemzeti és európai identitástudat kialakítására, továbbá a tanulókat önálló véleményalkotásra ösztönzi.
* Támogatja és tiszteletben tartja a tanulók nemzeti, európai, etnikai, vallási, illetve lokális azonosságtudatát, kulturális identitását, annak megőrzését.

**Az oktatás tartalma és tervezett ütemezése:**1. *A (helyi) kulturális örökség fogalma, a tematika csomópontjai* (2016. február 3., Verók Attila)
2. *Szent Istvántól Dobó Istvánig – az egri vár jelentősége* (2016. február 10., Veres Gábor)
3. *Európa védőbástyája – az 1552-es hősies várvédelem* (2016. február 17., Veres Gábor)
4. *Az évszázadok szellemi öröksége: az egri vár kultusza* (2016. február 24., Veres Gábor)
5. *Az egri vár épített öröksége* (2016. március 2., Veres Gábor)
6. *Gárdonyi Géza szellemi és tárgyi öröksége* (2016. március 9., Kusper Judit)
7. *Eger: a magyar Athén – az oktatás évszázadai* (2016. március 16., Verók Attila)
8. *„Föld alatti mennyország” – pincék, pincerendszerek. Az egri gyógyvíz* (2016. március 23., Veres Gábor)
9. *A Líceum épített, művelődés- és művészettörténeti jelentősége; Eger meghatározó művészettörténeti emlékei* (2016. április 6., Sarkadi Nagy Emese)
10. *Eger mint püspöki, érseki központ: egyházi örökség* (2016. április 13., Horváth István)
11. *Tárgyi örökség Egerben: gyűjtemények – múzeumok, könyvtárak, levéltárak* (2016. április 20., Viskolcz Noémi)
12. *Mesterek, írók, művészek, tudósok szellemi öröksége. A polgári kultúra öröksége* (2016. április 27., Viskolcz Noémi)
13. *Az egri bikavértől az egri csillagig – a szőlő és a bor hazánk egyik meghatározó történelmi borvidékén* (2016. május 4., Gál Lajos)
14. . *Népek, nemzetiségek, néprajzi csoportok szerepe Eger művelődéstörténetében* (2016. május 11., Verók Attila)

**Oktatásszervezés:**Az óra helye: B épület, földszinti nagyelőadóAz óra időpontja: szerdánként 08.00–09.30**A kurzus teljesítésének feltételei:**A kurzus írásbeli vizsgával zárul, melynek alapjául az elhangzott előadások anyaga és a kiadott kötelező irodalomban foglalt ismeretanyag szolgál.Amennyiben a hallgatónak javítania kell, illetve javítani szeretne, ebben az esetben a számonkérés már szóban történik az elhangzott előadások anyagából, a kiadott kötelező és ajánlott irodalomban foglalt ismeretanyagból. A szóbeli vizsga témakörei megegyeznek a kurzus fentebb felsorolt tartalmával.A végső érdemjegy megszerzésénél pozitív elbírálásban részesülnek azok a hallgatók, akik az előadásokat rendszeresen látogatják, és nevük a jelenléti íveken szerepel. |
|  |
| **Kötelező irodalom:**Nagy József: *Eger története*. Budapest, 1978, 29–263.Petercsák Tivadar (szerk): *Az egri Domus Universitatis és Líceum*. Eger, 2013, 13–401.Sugár István: *Az egri vár históriája*. Budapest, 2002.**Ajánlott irodalom:**Bakó Ferenc: *Az egri műgyűjtemények története*. In: Egri Múzeum Évkönyve I. Eger, 7–35.Benyák Zoltán: *Magyar borok és borvidékek*. Budapest, 2006.Dercsényi Dezső – Voit Pál (szerk): *Heves megye műemlékei II*. Budapest, 1971.Kiss Péter: *Eger város „magyar Athén” elnevezésének története*. In: Agria XL. Eger, 2004, 296–312.F. Ludányi Gabriella: *A barokk Eger*. CD-Rom. Eger, 2001.Nemes Lajos: *Eger város népessége és társadalma a XVIII. század végén*. In: Archívum 15. Eger, 1998, 131–155.Petercsák Tivadar: *Szőlőművelés, borkultúra, kertgazdálkodás*. In: Az egri hóstyák. Eger, 2007, 61–74. Sugár István: *Az egri gyógyvizek és fürdők*. Eger, 1983.Sugár István: *Az egri püspökök története*. Budapest, 1984.Veres Gábor: *Dobó István Vármúzeum*. Eger, 2003.**A kurzus teljesítését segítő (kötelező / ajánlott) digitális tananyagok:** |
| **Szakfelelős:** Dr. Monok István, egyetemi tanár, Kulturális Örökség és Művelődéstörténet Tanszék,monok.istvan@ektf.hu  |
| **Tantárgy felelőse:** Dr. Veres Gábor, főiskolai docens, Kulturális Örökség és Művelődéstörténet Tanszék, veresgabor.ektf@gmail.com  |
| **Tantárgy oktatásába bevont oktatók:** Dr. Gál Lajos, főiskolai docens; Dr. Horváth István, meghívott előadó; Dr. Kusper Judit, főiskolai docens; Dr. Sarkadi Nagy Emese, meghívott előadó; Dr. Verók Attila, főiskolai docens; Dr. habil. Viskolcz Noémi, főiskolai tanár |
| **Az oktató fogadóórájának időpontja, helye és a bejelentkezés módja:**Hétfőnként, 9.30-11.30, Líceum (A. épület) 332. iroda.**Bejelentkezés:** veresgabor.ektf@gmail.com  |
| **Az oktató által előnyben részesített elérhetőség:** veresgabor.ektf@gmail.com |
| **A csoportos online kommunikáció módja és helye:** |